เมนไม่มา1เดือนแล้วาค่ะ มีตกขาวสีเขียว ไม่มีกลิ่น แต่มีเยอะกว้าปกติมาก ปวดท้องมวลๆ บางครั้งก็เหมือนจะอ้วกนิดหน่อย มึนๆค่ะ ไม่เคยมีเพศสัมพันธ์แบบสอดใส่ มีแค่แบบถูไถกันค่ะ จะท้องมั้ยคะ😭
สวัสดีค่ะ หากไม่ได้มีเพศสัมพันธ์แบบสอดใส่อวัยวะเพศเข้าสู่ช่องคลอด ก็ไม่น่าเกิดการตั้งครรภ์ได้ อย่างไรก็ตาม แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นหากตรวจไม่พบการตั้งครรภ์ การมีตกขาวสีเขียวปริมาณมาก ปวดท้องน้อย คลื่นไส้ มึนหัว อาจเป็นอาการก่อนการมีประจำเดือนมา หรือเกิดจากมีมดลูกอักเสบติดเชื้อได้ (ซึ่งก็เป็นสาเหตุที่ทำให้ประจำเดือนไม่มาได้ด้วย) ดังนั้น หากหลังจากนี้ ยังคงไม่มีประจำเดือนมา แล้วยังมีตกขาวออกมาปริมาณมากทุกวัน ก็ควรไปพบแพทย์เพื่อตรวจหาสาเหตุค่ะ